Ma yella deg yixef win sin, nuwi-d awal ɣef tmiḍrant n tsenɣanibt i d-yuɣen aẓar seg tesnukyest taqburt d unerni-ines ɛleḥsab n kra n yimussnawen i d-ihedren ɣef waya deg tezrawin-nsen. Syin, nefka-d tibadutin i as-fkan yinagmayen yettwassnen d yiswiren n tezrawt-is iɣef d-tuwi awal Joëlle GARDES-TAMINE. Akken daɣen i d-nuwi awal ɣef tugniwin n uɣanib d tbadutin ay gan yimussnawen ama i tugna, ama i uɣanib. Yuɣ lḥal, nekkes-d ammud n tumnayin i yezdi wassaɣ n urwas ( Takanit, tumnayt, tasmiddant) i wumi d-nefka daɣen kra n tbadutin i yettunefken i tugniwin-a, syin akkin nefren-d kra n yimedyaten seg yal tugna, nga-asen tasleḍt tasenɣanibt di taggara n yixef-agi wis sin.